Eesti Laul 2011

Eesti Laul 2011 oli kolmas Eesti Laulu võistlus ja 18. Eurovisiooni lauluvõistluse Eesti eelvoor. Esimest korda kolmevoorulise konkursi poolfinaalid toimusid 12. veebruaril ja 19. veebruaril 2011 Tallinnas ETV stuudios. Finaal toimus avaliku kontserdina Nokia kontserdimajas 26. veebruaril 2011. Saatejuhid olid Piret Järvis ja Lenna Kuurmaa, kellega finaalis liitus Ott Sepp. Lauluvõistlust korraldas Eesti Rahvusringhääling ning telesaated kanti üle ETV vahendusel. 

Lauluvõistluse võitis Sven Lõhmuse loodud "Rockefeller Street", mida esitas Getter Jaani. Võitja sai Eesti laul 2011 võitja tiitli, preemia Eesti Autorite Ühingult 2000 eurot. ning sõidab Eestit esindama Düsseldorfis toimuvale 2011. aasta Eurovisiooni lauluvõistlusele.

Formaat
19. oktoobril 2010 avalikustasid Eesti Laulu produtsent Heidy Purga ning ETV meelelahutussaadete toimetuse juht Mart Normet 2011. aasta lauluvõistluse reglemendi ning sellega sisse viidud uuendused. Suurima muudatusena toodi esile poolfinaalid ning seega ka eelvoorust edasi pääsevate laulude arv. "Kahel viimasel aastal oleme näinud, kui palju tegelikult laule tuuakse ja kui palju häid laule jääb lihtsalt teenimatult ukse taha. Ja ka vähendame sellega eelžürii subjektiivsust ja anname publikule kirjumat pilti," põhjendas uuendusi Mart Normet.

Samuti toodi sisse uuendus laulude osas. Seoses 2011. aasta Eurovisiooni lauluvõistluse reglemendi uuendusele, mille põhjal ei tohi osalev laulu sõnad ega viis olla avalikustatud enne 1. septembrit 2010. Eelnevatel aastatel on olnud kuupäevaks 1. oktoober.

Eelvoor
Eelvooru laulude esitamise tähtaeg oli 13. detsember 2010 kell 15:00. Esitati 140 laulu, millest reeglitele vastasid 135.

16. detsembril istus maha 11-liikmeline žürii, mille ülesandeks oli läbi kuulata kõik lood ning valida neist 20 lugu, mis osalevad poolfinaalides. Eelvooru tulemused avalikustati sama päeva õhtul "Ringvaate" telesaates.

Žüriisse kuulusid: Toomas Puna (raadiost Sky Plus), Owe Petersell (raadiost Elmar), Erik Morna (Raadio 2), Siim Nestor (ajalehest Eesti Ekspress), Valner Valme (ajalehest Postimees), Kaupo Karelson (produktsioonifirmast RUUT), Ingrid Kohtla ("Eesti Top 7" produtsent; ETV), Kristo Rajasaare (Rabarocki ja Tallinn Music Weeki korraldusest), Tauno Aints (helilooja; Eesti Heliloojate Liidu esindaja), Koit Raudsepp (Raadio 2), Hannaliisa Uusma (laulja; helilooja).

Diskvalifitseerimised ja kahtlused reeglite rikkumises
Kohe pärast eelvooru hakkasid levima kahtlustused mitme osaleja puhul reeglite rikkumises. Elmayonesa esinejanime taga olev Nicolas Hugo Behler Calzetta on Argentina kodanik. Lauluvõistlusel osaleja peab olema Eesti kodanik või Eesti resident tulumaksuseaduse alusel. 20. detsembril 2010 teatati, et Calzetta isikuandmeid on kontrollitud ning tegemist on Eesti residendiga, kes on viibinud Eestis vähemalt 183 päeva järjest 12 kuu jooksul.

Kahtlustati ka, et Mimicry lugu "The Storm" on esitatud laiale avalikkusele enne 1. septembrit 2010. Kahtlused reeglite rikkumise kohta lükati ümber 20. detsembril. "Mimicry pala "The Storm" puhul kinnitasid autorid, et see on avalikuks tehtud peale 1. septembrit ja korraldajad ei ole avastanud ka ühtegi vastupidist kinnitavat fakti," kinnitas peaprodutsent Heidy Purga.

Kolmas lugu, mida kahtlustati samuti enne 1. septembrit 2010 avalikustamises, oli Janne Saare lugu "Meeting The Wolf". Janne lugu oli avalikkusele kättesaadav enne 1. septembrit 2010 nii Youtube'is videona ning ka suhtlusportaalis Facebook.
Poolfinaali pääsenud laulude avalikustamisele järgnenud päeval, 17. detsembril 2010, kutsuti Saar telesaatesse "Ringvaade". Janne väitis, et muutis suvel avalikustatud loo sõnu ning muusikat. Nii kuulatigi läbi Janne poolt lauluvõistlusele saadetud lugu ning võrreldi seda suvel avalikustatud loo sõnadega. Selgus, et muudetud oli kolm sõna.
20. detsembril teatas Eesti Rahvusringhääling, et Janne Saare laul "Meeting The Wolf" on diskvalifitseeritud, sest see avalikustati enne 1. septembrit 2010. Tema asemel astub poolfinaalis üles Tiiu Kiik lauluga "Second chance".

23. detsembril 2010 teatasid lauluvõistluse korraldajad, et ka Laika Virgin ft. Fredy Schmidt on eksinud reglemendi punkti vastu, mis keelab loo avalikustamist enne 1. septembrit 2010. Peaprodutsent Heidy Purga sõnul selgus pärast uurimist, et Laika Virgini lugu tehti avalikuks 31. augusti hilisõhtul. Seega kõrvaldati laul "Ilusad inimesed" võistluselt ning selle asemel astub poolfinaalis üles kollektiiv Meister ja Mari lauluga "Unemati".

15. veebruaril 2011 teatati ETV saates "Ringvaade", et Uku Suviste esitatud laul "Jagatud öö" (meloodia Rein Rannap, sõnad Indrek Hirv) diskvalifitseeritakse, kuna selle sõnad on samad nagu Indrek Kalda laulus "Päevadega valgust – sinuga armastust", mis on avaldatud juba 2006. aastal.

Esimene poolfinaal
 Toimus 12. veebruaril 2011 ETV stuudios
 Toimus žüriihääletus ning telefonihääletus. 
 Žüriihääletuse tulemusel tekkinud järjestuse alusel jagati kõige enam punkte kogunud laulule 10 punkti ning vastavalt kõige vähem kogunud laulule 1 punkt. Ka telefonihääletuse tulemuse põhjal tekkinud järjestuse alusel jagati kõige rohkem hääli kogunud laulule 10 ning vastavalt kõige vähem hääli kogunud laulule 1 punkt. Nende punktide liitmisel tekkinud järjestus moodustaski lõpliku järjestuse. 
 Žüriisse kuulusid Tõnis Kahu, Valner Valme, Ines, Owe Petersell, Olav Osolin, Mare Väljataga, Birgit Õigemeel, Tauno Aints, Leen Kadakas, Karel Kattai ja Raul Vaigla.

Teine poolfinaal 
 Toimus 19. veebruaril 2011 ETV stuudios
 Toimus žüriihääletus ning telefonihääletus. 
 Žüriihääletuse tulemusel tekkinud järjestuse alusel jagati kõige enam punkte kogunud laulule 9 punkti ning vastavalt kõige vähem kogunud laulule 1 punkt. Ka telefonihääletuse tulemuse põhjal tekkinud järjestuse alusel jagati kõige rohkem hääli kogunud laulule 9 ning vastavalt kõige vähem hääli kogunud laulule 1 punkt. Nende punktide liitmisel tekkinud järjestus moodustas lõpliku järjestuse. 
 Žüriisse kuulusid Tõnis Kahu, Valner Valme, Ines, Owe Petersell, Olav Osolin, Mare Väljataga, Birgit Õigemeel, Tauno Aints, Leen Kadakas, Karel Kattai ja Raul Vaigla.

Finaal 
 Toimus 26. veebruaril 2011 avaliku kontserdina Nokia Kontserdimajas.
 Osales 10 laulu, mis pääsesid edasi eelnenud poolfinaalidest
 Finaal on kahevooruline
 Esimeses voorus toimus žüriihääletus ning telefonihääletus. Žüriihääletuse tulemusel tekkinud järjestuse alusel jagatakse kõige enam punkte kogunud laulule 10 punkti ning vastavalt kõige vähem kogunud laulule 1 punkt. Ka telefonihääletuse tulemuse põhjal tekkinud järjestuse alusel jagatakse lauludele punkte ühest kümneni. Nende punktide liitmisel tekkinud järjestus moodustabki lõpliku järjestuse. 
 Žüriisse kuulusid Jaanus Nõgisto, Iiris Vesik, Erik Morna, Veronika Portsmuth, Chalice, Kristo Rajasaare, Hannaliisa Uusma, Siim Nestor, Peeter Vähi, Helen Sildna ja Ott Lepland.

I voor

Žürii punktid

II voor
 Teises voorus osalesid I voorus kaks kõige enim punkte kogunud laulu. Võitja selgitati välja telefonihääletuse tulemusel. 
 Võitja sai auhinnaks Eesti Autorite Ühingu poolt 2000 eurot ning saadetakse esindama Eestit Düsseldorfis toimuvale 2011. aasta Eurovisiooni lauluvõistlusele.

Vaata ka
 2011. aasta Eurovisiooni lauluvõistlus

Viited

Eesti Laul
Eesti Televisioon
2011. aasta muusikas
2011. aasta Eestis